మరావి, జూన్ 17: ఉగ్రమూకపై ఫిలిప్పీన్ ఉక్కుపాదం మోపింది. క్రిస్టియన్లు, ముస్లింలకు అత్యంత ముఖ్యమైన దక్షిణ మరావి ప్రాంతాన్ని ఆక్రమించుకునేందుకు యత్నించిన ఉగ్రమూకను చీల్చిచెండాడింది. గత నెల 23న భారీ సంఖ్యలో చొచ్చుకొచ్చి.. నల్లజెండాలు ఎగరేసిన ఐఎస్ ఉగ్రవాదులపై ఇటు భూతలం, అటు గగనతలం నుంచి విరుచుకుపడింది. ఎంజీ520 యుద్ధ హెలికాప్టర్లు సహా ఎఫ్ఏ50 ఫైటర్ జెట్లతో అణువణువునూ జల్లెడ పట్టింది. దాదాపు 225 మంది ఉగ్రవాదులను ఇప్పటి వరకు మట్టుబెట్టినట్టు అధికారులు తెలిపారు. అయితే, ఈ ఘర్షణలో 59 మంది సైనికులు, 26 మంది అమాయక పౌరులు కూడా మృతి చెందారని పేర్కొన్నారు. కాగా, మరావీలోని మరో నాలుగు గ్రామాల్లో ఇప్పటికీ 100 మందికి పైగా ఉగ్రవాదులు నక్కి ఉన్నారని భావిస్తున్నట్టు అధికారి ఒకరు చెప్పారు. ‘‘శత్రువు గుండెను చీల్చి చండాడేందుకు మా బలగాలు దూకుడుగా ముందుకు సాగుతున్నాయి’’ అని అధికారి వెల్లడించారు. ఈ ఉగ్ర యుద్ధంలో చెచన్యా, యెమన్, మలేసియా, ఇండోనేషియాల సైన్యం పాలుపంచుకుందన్నారు. ఇక, అధ్యక్షుడు రోడ్రిగో డ్యుటెర్టె మాట్లాడుతూ.. దేశ దక్షిణ ప్రాంతంలో మార్షల్ లా అమల్లో ఉందన్నారు. దేశంలో ఐఎస్ పాగా వేసేందుకు చేసిన ప్రణాళికను తిప్పికొట్టామని చెప్పారు.
maravi, joon 17: ugramookapai philippeen ukkupaadam mopindi. christianlu, muslimlaku atyanta mukhyamaina dakshina maravi praantaanni aakraminchukunenduku yatninchina ugramookanu cheelchichendaadindi. gatha nela 23na bhari sankhyalo chochukochi.. nallajendaalu egaresina is ugravaadulapai itu bhootalam, atu gaganatalam nunchi viruchukupadindi. engy520 yuddha helicapterlu sahaa efa50 fiter jetlatho anuvanuvunuu jalleda pattindi. daadaapu 225 mandi ugravaadulanu ippati varaku mattubettinattu adhikaarulu telipaaru. ayithe, ee gharshanalo 59 mandi sainikulu, 26 mandi amayaka pourulu kuudaa mruti chendaarani perkonnaru. kaga, maraaveelooni maro naalugu graamaallo ippatikee 100 mandiki paiga ugravaadulu nakki unnaarani bhaavistunnattu adhikari okaru cheppaaru. ‘‘satruvu gundenu cheelchi chandadenduku maa balagaalu dookudugaa munduku saagutunnaayi’’ ani adhikari velladinchaaru. ee ugra yuddhamlo chechanya, yeman, malesia, indonesiala sainyam paalupanchukundannaaru. ika, adhyakshudu rodrigo duterte maatlaadutuu.. desha dakshina praantamlo marshal laa amallo undannaaru. desamlo is paga vesenduku chesina pranaalikanu tippikottamani cheppaaru.